

REPUBLIKA HRVATSKA

POŽEŠKO SLAVONSKA ŽUPANIJA

OSNOVNA ŠKOLA „ANTUNA KANIŽLIĆA“ POŽEGA

Antuna Kanižlića 2,34000 Požega

OIB : 03089519494

Tel: 034/ 273-030 Fax: 034/273-681

e-mail: akanizlica@os-akanizlica-pozega.skole.hr

 **PROTOKOL ŠKOLE U SLUČAJU NASILJA MEĐU UČENICIMA**

 U svim slučajevima nasilja među učenicima Škola je dužna postupati u skladu s Protokolom o postupanju u slučaju nasilja među djecom i mladima kojeg je donijela Vlada Republike Hrvatske u listopadu 2004. godine (Stavak 2. Obveze nadležnih državnih tijela, a odnosi se na A/ Odgojno-obrazovne ustanove ).

1.U slučaju nasilja među učenicima u školi svi djelatnici škole dužni su:

- odmah prekinuti nasilno ponašanje učenika i odvojiti učenike,

- pružiti pomoć i podršku učeniku koji je doživio nasilje,

- obavijestiti o događaju razrednika, dežurnog učitelja, stručnog suradnika škole ili ravnatelja.

2.U slučaju prijave nasilja ili dojave o nasilju među djecom, stručni suradnici škole i ravnatelj dužni su:

- odmah poduzeti sve mjere da se zaustavi i prekine aktualno nasilno postupanje prema učeniku, a u slučaju potrebe zatražiti pomoć drugih djelatnika škole ili po potrebi pozvati djelatnike policije,

- ukoliko je dijete povrijeđeno da to zahtijeva liječničku intervenciju, pozvati ili osigurati pratnju odlaska na službu hitne liječničke pomoći do dolaska djetetovih roditelja,

- po prijavljenom nasilju o tome obavijestiti roditelje učenika te ih upoznati sa svim činjenicama i okolnostima koje je do tada doznala i izvijestiti ih o aktivnostima koje će se poduzeti,

- po prijavi odmah obaviti razgovor s djetetom koje je žrtva nasilja; razgovor s učenikom obavlja se u pravilu uvijek u nazočnosti nekog od stručnih djelatnika škole,

- roditeljima učenika koje je žrtva nasilja dati obavijesti o mogućim oblicima savjetodavne i stručne pomoći u odgojno-obrazovnoj ustanovi i izvan nje,

- obaviti razgovor s drugim učenicima ili odraslim osobama koje imaju spoznaja o nasilju,

- ukoliko se radi o teškom obliku nasilja, savjetovati se s nadležnom stručnom osobom ili službom,

- što žurnije obaviti razgovor s učenikom koji je počinilo nasilje, ukazati učeniku na neprihvatljivost i štetnost takvog ponašanja te ga savjetovati i poticati na promjenu takvog ponašanja; škola će poduzeti sve mjere za pomirenje djece i za stvaranje tolerantnog, prijateljskog ponašanja u školi,

- pozvati roditelje učenika koji je počinilo nasilje, upoznati ih s događajem i s neprihvatljivošću i štetnošću takvog ponašanja, savjetovati ih s ciljem promjene takvog ponašanja učenika te ih pozvati na uključivanje u savjetovanje ili stručnu pomoć unutar škole ili izvan nje (centri za socijalnu skrb, poliklinike za zaštitu djece, obiteljska savjetovališta i slično) i izvijestiti ih o obvezi škole da slučaj prijavi nadležnom centru za socijalnu skrb, uredima državne uprave u županijama, policiji ili nadležnom državnom odvjetništvu,

- obavijestiti Centar za socijalnu skrb ili po potrebi gore navedene institucije,

- pokrenuti postupak u skladu s Pravilnikom o kriterijima za izricanje pedagoških mjera,

- o poduzetim aktivnostima, razgovorima, izjavama te svojim opažanjima načiniti službene bilješke,

- kontinuirano pratiti, savjetovati i usmjeravati učenike, sudionike nasilja.

Za potrebe škole Protokol prilagodila pedagoginja Jadranka Pok.